stanford-oval/wikipedia huggingface dataset:
ตันบู
ข้อมูล

Chen, Shou (คริสต์ศตวรรษที่ 3). จดหมายเหตุสามก๊ก (ซันกั๋วจื้อ).
Luo, Guanzhong (คริสต์ศตวรรษที่ 14). สามก๊ก (ซันกั๋วเหยี่ยนอี้).
Pei, Songzhi (คริสต์ศตวรรษที่ 5). อรรถาธิบายจดหมายเหตุสามก๊ก (ซันกั๋วจื้อจู้).
| ด ค กบุคคลสำคัญในยุคสิ้นราชวงศ์ฮั่น (ค> ศ. 189-220) |
| --- | --- |
จักรพรรดิ:  จักรพรรดิฮั่นหลิง (พระเจ้าเลนเต้)  จักรพรรดิฮั่นเซ่า (หองจูเปียน)  จักรพรรดิฮั่นเซี่ยน (พระเจ้าเหี้ยนเต้/หองจูเหียบ) 
พระมเหสีและพระสนม:  พระนางตังไทฮอ  พระนางโฮเฮา  พระสนมอองบีหยิน  พระสนมถัง  พระนางฮกเฮา  พระสนมตังกุยฮุย  พระนางโจเฮา 
ผู้สำเร็จราชการ:  โฮจิ๋น  ตั๋งโต๊ะ  อ้องอุ้น  ลิฉุย  กุยกี  โจโฉ  โจผี 
ขุนศึก:  กองซุนก๋ง  กองซุนของ  กองซุนจ้าน  กองซุนตู้  กิมสวน  โกกัน  ขงมอ  ขงหยง  เค้าก๋อง  เงียมแปะฮอ  จางหอง  ฉกหยง  ชื่อเซี่ย  ซุนกวน  ซุนเกี๋ยน  ซุนเซ็ก  เต๊งหงวน  เตียวก๊ก  เตียวสิ้ว  เตียวหอม  เตียวฬ่อ  เตียวเอี๋ยง  เตียวเอี๋ยน  โตเกี๋ยม  เปาสิ้น  เปียนจาง  ม้าเฉียว  ม้าเท้ง  ลิโป้  เล่ากี๋  เล่าจ๋อง  เล่าเจี้ยง  เล่าเตา  เล่าปี่  เล่าเปียว  เล่าเอี๋ยน  หลิวสฺวิน  เล่าหงี  เล่าอิ้ว  หันซุย  อ้วนซง  อ้วนถำ  อ้วนสุด  อ้วนเสี้ยว  อ้วนอุ๋ย  อ้วนฮี  อองของ  อองลอง  เอียวฉิว  ฮันเหียน  ฮันฮก 
ขุนนางฝ่ายพลเรือน:  กองซุนอวด  กันหยง  กากุ๋ย  กาเซี่ยง  กัวเต๋า  กุยแก  เก๊งเหลียง  เก๊งอวด  เกียวก๊กโล  โกกัน  เขาเฉียว  เขาฮิว  งอสิด  จงฮิว  จิวยี่  จูกัดกิ๋น  จูกัดเหลียง (ขงเบ้ง)  จูฮี  โจโก๋  ชีสิว  ชีซี  ซัวหยง  ซินเป๋ง  ซินผี  ซุนเขียน  ซุนฮก  ซุนฮิว  ซุยตำ  ตังสิน  ตันก๋ง  เต๊งไก๋  เตียนห้อง  เตียวกั๋ง  เตียวเจียว  เตียวเมา  เตียวสง  เตียวอุ๋น  เตียวเหียน  เทียหยก  บังทอง  บิต๊ก  บิฮอง  มอกาย  ม้าเลี้ยง  ลกซุน  ลิยู  ลิห้อม  ลู่คัง  เล่าจ๋อง  เล่าต้าย  เล่าฮก  โลซก  โลติด  สิมโพย  สุมาหลัง  สุมาหอง  สุมาจุ้น  สุมาอี้  หวดเจ้ง  อ๋องก้าย  อ้วนอิ๋น  อ้วนอุ๋ย  อองสิ้ว  อองซัน  อุยของ  เอียวสิ้ว  ฮองกี๋  ฮัวหิม  แฮหัวอัน 
ขุนนางฝ่ายทหาร:  กวนเป๋ง  กวนอู  กิเหลง  กำเหลง  กุยห้วย  เกียงขิม  โกซุ่น  โกลำ  เคาทู  ชัวมอ  งอเก๋ง  งออี้  งอหลัน  งักจิ้น  งันเหลียง  งิวขิ้ม  งิวฮู  งุยซก  เงียมหงัน  เงียมอี๋  จงป้า  จิวท่าย  จิวซุน  จิวอิ๋น  เจียวขิม  จูล่ง  จูตี  จูหวน  จูเหลง  จูเหียน  โจจิ๋น  โจเจียง  โจซุน  โจป้า  โจเมา  โจเสง  โจหยิน  โจหอง  โจฮิว  ชีเซ่ง  ซงเหียน  ซิหลง  ซีเอ๋ง  ซุนเกียว  ซุนเจ้ง  ซุนเซียง  ซุนเปิน  ซุนฟู่  โซหุย  ตังสิด  ตันเซ็ก  ตันบู  เตงฮอง  เตียนอุย  เตียวคับ  เตียวเจ  เตียวเลี้ยว  เตียวหยิม  เตียวหุย  เตียวอุ๋น  เตียวโอย  เทียเภา  ไทสูจู้  บังเต๊ก  บุนทิว  บุนเพ่ง  เบ้งตัด  เปาจิด  เปาสูหยิน  พัวเจี้ยง  ม้าต๋ง  ม้าเทียด  ม้าฮิว  ลิซก  ลิเงียม  ลิเตียน  ลิกอง  ลิบอง  ลิบ้อง  ลิต้าย  ลิอุยหอง  ลีถอง  เล่งโฉ  เล่งทอง  เล่ากี๋  เล่าชุน  เล่าผวน  เล่าเพ็ก  เล่าฮอง  เลียงหิน  เลียวฮัว  วัวเหลง  หมันทอง  หวนเตียว  หลันเป้ง  หองจอ  หันเซียม  อองเป๋ง  อ่องหอง  อิกิ๋ม  อิเขง  อินเล้  อุยก๋วน  อุยกาย  อุยเอี๋ยน  เอียวฮอง  ฮองตง  ฮองฮูสง  ฮันต๋ง  ฮันโฮ  ฮัวหยง  เฮาเฉีย  เฮาเสง  แฮหัวตุ้น  แฮหัวเอี๋ยน 
สตรีสำคัญ:  กำฮูหยิน  งอฮูหยิน  จาง ชุนหัว  ชัวฮูหยิน  ซัวเอี๋ยม  ซินเหียนเอ๋ง  ซุนฮูหยิน  ไต้เกี้ยว  บิฮูหยิน  เปียนสี  ปู้ฮูหยิน  ลิหลิงฉี  เสียวเกี้ยว  หวังอี้  อุ๋ยซี  เอียนสี 
บุคคลสำคัญอื่น ๆ:  กวนลอ  เกียดเป๋ง  เกียนสิด  จางจ้งจิ่ง  เจียวก้าน  โจงั่ง  โจจู๋  โจฉอง  โจหิม  โจสิด  ชิวลี่จฺวี  ซุนของ  เตียนติ๋ว  ปื่งเหยฺวียน  เป๊กตุ้น  ยีเอ๋ง  สิบขันที  สุมาเต๊กโช  หลิวเป้า  อิเกียด  อุยสิง่าน  ฮัวโต๋
ซูเอ

| ซูเอ |
| --- | --- |
ซูเอในปี ค.ศ. 2016
สารนิเทศภูมิหลัง
ชื่อเกิด: พัค ซู-เอ
เกิด: โซล เกาหลีใต้
ส่วนสูง: 168 cm
น้ำหนัก: 46 kg
ตัวแทน: Star J Entertainment
การศึกษา: Cyber Hankuk University of Foreign Studies - English
อาชีพ: นักแสดง
ปีที่แสดง: 1999–present

ชื่อเกาหลี
ฮันกึล: 박수애
อาร์อาร์: Bak Su-ae 
เอ็มอาร์: Pak Suae 
 
| --- | --- |
ซูเอ
ฮันกึล: 박수애
อาร์อาร์: Bak Su-ae 
เอ็มอาร์: Pak Suae 
พัค ซู-เอ (ฮันกึล: 박수애) หรือที่รู้จักกันในนาม ซูเอเป็นนักแสดงหญิงชาวเกาหลีใต้ ซูเอ เริ่มอาชีพของเธอทางโทรทัศน์ในบทบาท A Family (2004) เธอกลายเป็นที่รู้จักกันเป็นอย่างดีในฐานะนักแสดงนำในภาพยนตร์โดยเฉพาะในเรื่อง Sunny (2008) และ Midnight FM (2010) เธอยังปรากฏตัวในละครยอดนิยมทางโทรทัศน์เรื่อง Emperor of the Sea (2004), A Thousand Days' Promise (2011), Queen of Ambition (2013) and Mask (2015). ในปี 2016 เธอได้รับบทนำในละครโรแมนติกคอมเมดี้เรื่องใหม่ ทางช่อง KBS2 เรื่อง Sweet Stranger and Me
ประวัติ

ซูเอ เธอเริ่มเข้าวงการบันเทิงในปี 1999 ในการรับเล่นมิวสิกวีดีโอเพลง Beautiful Girl ให้กับ Dong Ja และหลังจากนั้นเธอก็เริ่มมีผลงานเดินแบบ ถ่ายแบบ เข้ามาเรื่อยๆ รวมไปถึงผลงานโฆษณา ซูเอเริ่มก้าวเข้ามาเป็นนักแสดงอย่างเต็มตัวจากการรับบทเป็นนักแสดงสมทบในละคร ได้แก่ The One Sided Love , Bizzarre Hong และ At the Night of Family Maeng ซึ่งออกอากาศที่สถานี MBC
ผลงาน

ภาพยนตร์
| ปี | เรื่อง | บทบาท |
| --- | --- | --- |
| 2004 | A Family | อี จอง-อึน |
| 2005 | Wedding Campaign | คิม ลาร่า |
| 2006 | Once in a Summer | ซอ จอง-อิน |
| 2008 | Sunny | ซุน-หยี / ซันนี่ |
| 2009 | The Sword with No Name | มิน จา-ยอง, ต่อมาเปลี่ยนเป็น จักรพรรดินีมย็องซ็อง |
| 2010 | Midnight FM | โก ซอน-ยอง |
| 2013 | The Flu | คิม อิน-แฮ |
| 2016 | Take Off 2 | จี-วอน |
| 2018 | High Society | โอ ซู-ย็อน |
ละครโทรทัศ
| ปี | เรื่อง | บทบาท | ช่องที่ออกอากาศ |
| --- | --- | --- | --- |
| 1999 | School 2 | รับเชิญ | KBS1 |
| 2002 | MBC Best Theater: One Sided Love |  | MBC |
| 2002 | The Maengs' Golden Era | ฮอ จู-ยอน | MBC |
| 2003 | Love Letter | โจ อึน- | MBC |
| 2003 | Merry Go Round | ซอง จิน-คโย | MBC |
| 2004 | April Kiss | ซง แช-วอน | KBS2 |
| 2004 | Emperor of the Sea | เลดี้ จอง-ฮวา | KBS2 |
| 2007 | Two Outs in the Ninth Inning | ฮง นัน-ฮี | MBC |
| 2010 | Athena: Goddess of War | ยุน ฮเย-อิน | SBS |
| 2011 | A Thousand Days' Promise | อี ซอ-ยอน | SBS |
| 2013 | Queen of Ambition | จู ดา-ฮี | SBS |
| 2015 | Mask | บย็อน จีซุก/ซอ อึน-ฮา | SBS |
| 2016 | Sweet Stranger and Me | ฮง นา-ริ | KBS2 |
จังหวัดสวรรคโลก

จังหวัดสวรรคโลก เป็นชื่อเดิมของจังหวัดสุโขทัย ตั้งอยู่บริเวณภูมิภาคกลางตอนบน เดิมมีอาณาเขตพื้นที่บริเวณด้านเหนือของจังหวัดสุโขทัยในปัจจุบัน ได้แก่ อำเภอสวรรคโลก อำเภอศรีสัชนาลัย อำเภอทุ่งเสลี่ยม และอำเภอศรีนคร ก่อนที่ใน พ.ศ. 2474 จังหวัดสุโขทัยถูกยุบเลิกแล้วมาขึ้นการปกครองกับจังหวัดสวรรคโลก และต่อมาในปี พ.ศ. 2482 ได้เปลี่ยนแปลงชื่อจังหวัดสวรรคโลก เป็นจังหวัดสุโขทัย
พื้นที่อาณาเขตและจังหวัดสุโขทัย

จังหวัดสุโขทัยในปัจจุบัน เดิมเคยแบ่งเป็นสองจังหวัดทางด้านเหนือและใต้ ได้แก่
จังหวัดสวรรคโลก มีอาณาเขตพื้นที่บริเวณด้านเหนือของจังหวัดสุโขทัยในปัจจุบัน ได้แก่ อำเภอสวรรคโลก อำเภอศรีสัชนาลัย อำเภอทุ่งเสลี่ยม และอำเภอศรีนคร
จังหวัดสุโขทัย มีอาณาเขตพื้นที่บริเวณด้านใต้ของจังหวัดสุโขทัยในปัจจุบัน ได้แก่ อำเภอเมืองสุโขทัย อำเภอศรีสำโรง อำเภอคีรีมาศ อำเภอกงไกรลาส และอำเภอบ้านด่านลานหอย
ต่อมาในปี พ.ศ. 2474 พระบาทสมเด็จพระปกเกล้าเจ้าอยู่หัว มีพระบรมราชโองการ ยุบรวมบางมณฑลและบางจังหวัด โดยจังหวัดสุโขทัยถูกยุบเลิก มาขึ้นการปกครองกับจังหวัดสวรรคโลก ทำให้มีอาณาเขตทั้งจังหวัดสุโขทัย
ประวัติ

“เมืองสวรรคโลก” เดิมตั้งอยู่บริเวณพื้นที่ส่วนโค้งเว้าของแม่น้ำยมล้อมรอบ เดิมเรียกว่า เมืองเชลียง หรือ เมืองเฉลียง (ภาษาขอมโบราณ แปลว่ายื่นเข้าไปในแม่น้ำ )  อยู่ใกล้ ๆ วัดพระศรีรัตนมหาธาตุราชวรวิหาร (วัดพระปรางค์) ต่อมาเกิดปัญหาน้ำเซาะตลิ่งพังทลายลงเรื่อย ๆ จึงย้ายเมืองขึ้นไปที่ อุทยานประวัติศาสตร์ศรีสัชนาลัยในปัจจุบัน ตั้งแต่สมัยกรุงสุโขทัยยังเป็นราชธานี มีฐานะเป็นเมืองลูกหลวงในนาม “เมืองศรีสัชนาลัย”
เมื่อ พ.ศ. 2329 เมืองสวรรคโลกเคยถูกพม่าเข้าตีบ่อยครั้ง เจ้าเมืองสวรรคโลกจึงตัดสินใจย้ายที่ตั้งเมืองมาตั้งอยู่ที่บ้านท่าชัย (ในเขตตำบลศรีสัชนาลัยในปัจจุบัน)
ต่อมาราว พ.ศ. 2379 รัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 เมืองสวรรคโลกมีปลัดปกครองนามว่า “นาค” ได้นำงาช้างเนียมไปถวายพระเจ้าอยู่หัวจนเกิดความดีความชอบขึ้น จึงได้รับการแต่งตั้งเป็น “พระยาสวรรคโลก” มีบรรดาศักดิ์เป็น พระยาวิชิตภักดี ซึ่งก็คือต้นตระกูลวิชิตนาคในปัจจุบัน ได้ใช้บ้านพักหรือจวนที่บ้านวังไม้ขอนเป็นที่ว่าการเมืองสวรรคโลก ดังนั้นเมืองสวรรคโลกจึงย้ายมาจากบ้านท่าชัย มาตั้งรกรากที่เมืองสวรรคโลกใหม่ (สวรรคโลกปัจจุบัน) นับแต่นั้นมา โดยมีเมืองขึ้นทั้งหมด 6 เมือง ได้แก่ เมืองวิเศษไชยสัตย์ เมืองยม เมืองบางขลัง เมืองด้ง เมืองพิรามรง และเมืองศรีพนมมาศ
ประวัติ > ยุคมณฑลเทศาภิบาล

ใน พ.ศ. 2437 พระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงยกเลิกระบบกินเมืองและระบบหัวเมืองแบบเก่า และใช้ระบบมณฑลเทศาภิบาลแทน โดยจัดการปกครองส่วนภูมิภาคเป็นมณฑล เมือง อำเภอ หมู่บ้าน ทำให้สวรรคโลกมีฐานะเป็น เมืองสวรรคโลก ภายใต้การจัดการบริหารราชการแผ่นดินส่วนภูมิภาคของ มณฑลพิษณุโลก
หลัง พ.ศ. 2459 คำว่า "จังหวัด" ได้กลายเป็นคำที่เรียกหน่วยการปกครองระดับต่ำกว่ามณฑลแทนคำว่า "เมือง" เพื่อแยกความกำกวมจากคำว่าเมืองที่ใช้เรียกที่ตั้งศูนย์กลางการปกครองของจังหวัด (อำเภอเมือง) ทำให้ "เมืองสวรรคโลก" ได้เปลี่ยนเป็น "จังหวัดสวรรคโลก"
วันที่ 29 เมษายน พ.ศ. 2460 เปลี่ยนแปลงชื่ออำเภอเมือง จังหวัดสวรรคโลก เป็น อำเภอวังไม้ขอน
ประวัติ > ยุบรวมจังหวัดสุโขทัยเข้ากับจังหวัดสวรรคโลก

ต่อมาในวันที่ 16 กุมภาพันธ์ พ.ศ. 2474 พระบาทสมเด็จพระปกเกล้าเจ้าอยู่หัว มีพระบรมราชโองการ ยุบรวมบางมณฑลและบางจังหวัด โดยจังหวัดสุโขทัย ถูกยุบเลิกและโอน อำเภอสุโขทัยธานี อำเภอบ้านไกร อำเภอคลองตาล กิ่งอำเภอลานหอย กิ่งอำเภอโตนด มาขึ้นการปกครองกับจังหวัดสวรรคโลก ทำให้จังหวัดสวรรคโลกมีเขตปกครองทั้งหมด 5 อำเภอ 2 กิ่งอำเภอ ได้แก่
อำเภอวังไม้ขอน (อำเภอสวรรคโลก)
อำเภอสุโขทัยธานี
อำเภอหาดเสี้ยว (อำเภอศรีสัชนาลัย)
อำเภอบ้านไกร (อำเภอกงไกรลาศ)
อำเภอคลองตาล (อำเภอศรีสำโรง)
กิ่งอำเภอลานหอย (อำเภอบ้านด่านลานหอย)
กิ่งอำเภอโตนด (อำเภอคีรีมาศ)
วันที่ 14 มีนาคม พ.ศ. 2479 จัดตั้งเทศบาลเมืองสวรรคโลก ในท้องที่บางส่วนของตำบลเมืองสวรรคโลก
วันที่ 1 พฤศจิกายน พ.ศ. 2479 ตั้งตำบลทุ่งเสลี่ยม แยกออกจากตำบลนาทุ่ง
วันที่ 1 เมษายน พ.ศ. 2480 เปลี่ยนแปลงเขตจังหวัดสวรรคโลก กับจังหวัดอุตรดิตถ์ โดยโอนพื้นที่หมู่ 1 ตำบลนครเดิฐ อำเภอวังไม้ขอน จังหวัดสวรรคโลก ไปขึ้นกับตำบลวังแดง อำเภอตรอน จังหวัดอุตรดิตถ์
วันที่ 14 พฤศจิกายน พ.ศ. 2481 เปลี่ยนแปลงชื่ออำเภอวังไม้ขอน จังหวัดสวรรคโลก เป็น อำเภอเมืองสวรรคโลก
ประวัติ > เปลี่ยนชื่อจังหวัด

วันที่ 17 เมษายน พ.ศ. 2482 มีการย้ายศาลากลางจังหวัดสวรรคโลกมาตั้งอยู่ในท้องที่อำเภอสุโขทัยธานี รวมทั้งเปลี่ยนแปลงชื่อจังหวัดสวรรคโลก เป็นจังหวัดสุโขทัย และเปลี่ยนแปลงชื่ออำเภอเมืองสวรรคโลก เป็น อำเภอสวรรคโลก ทำให้อำเภอสวรรคโลกหมดฐานะความเป็นศูนย์กลางของจังหวัด
เขตการปกครอง

เขตการปกครองของจังหวัดสวรรคโลกในอดีตมี 2 อำเภอ ซึ่งรายชื่อดังต่อไปนี้สะกดชื่อตามราชกิจจานุเบกษา ฉบับวันที่ 29 เมษายน พ.ศ. 2460 ได้แก่
อำเภอเมืองสวรรคโลก (อำเภอวังไม้ขอน)
อำเภอด้ง (อำเภอหาดเสี้ยว)
ต่อมา 16 กุมภาพันธ์ พ.ศ. 2474 ทางราชการได้โอนย้าย 3 อำเภอและ 2 กิ่งอำเภอจากจังหวัดสุโขทัย มาขึ้นตรงกับจังหวัดสวรรคโลก ส่งผลให้จังหวัดสวรรคโลกมีเขตปกครองทั้งหมด 5 อำเภอ 2 กิ่งอำเภอได้แก่
อำเภอวังไม้ขอน (อำเภอสวรรคโลก)
อำเภอหาดเสี้ยว (อำเภอศรีสัชนาลัย)
อำเภอบ้านไกร (อำเภอกงไกรลาศ)
อำเภอคลองตาล (อำเภอศรีสำโรง)
อำเภอสุโขทัยธานี
กิ่งอำเภอลานหอย (อำเภอบ้านด่านลานหอย)
กิ่งอำเภอโตนด (อำเภอคีรีมาศ)
มรดกตกทอด

จากการที่อำเภอสวรรคโลกเคยมีฐานะเป็นศูนย์กลางของจังหวัดสวรรคโลกมาก่อน ทำให้มีหลายอย่างที่ยังคงอยู่จนถึงปัจจุบัน เช่น ศาลจังหวัดสวรรคโลก สำนักงานอัยการจังหวัดสวรรคโลก สถานีรถไฟสวรรคโลก เส้นทางรถไฟสายสวรรคโลก
ดูเพิ่ม

อำเภอสวรรคโลก
เทศบาลเมืองสวรรคโลก
จังหวัดสุโขทัย
แหล่งข้อมูลอื่น

ประวัติศาสตร์ชุมชนอำเภอสวรรคโลก[ลิงก์เสีย]
แผนที่อาณาเขตของสองจังหวัด ปี 2460 (1.จังหวัดสวรรคโลก 2.จังหวัดสุโขทัย)
ถนนเสือป่า

ถนนเสือป่า
ถนนเสือป่า (อักษรโรมัน: Thanon Suea Pa) เป็นถนนในท้องที่แขวงป้อมปราบ เขตป้อมปราบศัตรูพ่าย กรุงเทพมหานคร โดยแยกจากถนนเจริญกรุงที่แยกเสือป่าไปออกถนนหลวงที่แยกโรงพยาบาลกลาง
ถนนเสือป่าสร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัวเมื่อ พ.ศ. 2464 เนื่องจากเกิดเพลิงไหม้ที่ตำบลตรอกเต้าหู้ ตอนริมถนนเจริญกรุง ท้องที่อำเภอป้อมปราบศัตรูพ่ายเมื่อวันที่ 3 กันยายน พ.ศ. 2464 ทำให้ทรัพย์สินของประชาชนเสียหายมาก เพราะพื้นที่ในละแวกดังกล่าวมีบ้านเรือนปลูกสร้างเบียดเสียด และไม่มีถนนใหญ่ไม่เพียงพอให้ป้องกันอันตรายได้ทันท่วงที อีกทั้งยังไม่สะอาด เป็นเหตุให้เกิดโรคภัยไข้เจ็บแก่ราษฎร กรมสุขาภิบาล กระทรวงนครบาล จึงกราบบังคมทูลพระบาทสมเด็จพระมงกุฎเกล้าเจ้าอยู่หัวว่าควรตัดถนนผ่านละแวกนี้ เพื่อเป็นประโยชน์แก่ประชาชนในการสัญจรไปมา และเพื่อบำรุงความสะอาดเรียบร้อย ตลอดจนสามารถช่วยเหลือป้องกันอันตรายในเวลาที่มีเหตุเกิดขึ้น
ในครั้งนั้นพระบาทสมเด็จพระมงกุฎเกล้าเจ้าอยู่หัวได้ทรงพระกรุณาโปรดเกล้าฯ ให้กระทรวงนครบาลตัดถนนเสือป่า ถนนยมราชสุขุม ถนนเจ้าคำรพ และถนนศรีธรรมาธิราช รวมทั้งขยายตรอกเต้าหู้ ตั้งแต่ถนนเจริญกรุงไปบรรจบกับถนนยมราชสุขุม และโปรดเกล้าฯ ให้ถมคูแยกจากคลองจักรวรรดิที่ถมแล้วไปเชื่อมกับตรอกเต้าหู้ด้วย โดยถนนเสือป่าตัดตั้งแต่ถนนเจริญกรุงไปออกถนนหลวงข้างโรงพยาบาลกลาง ขนาดกว้าง 10 วา เพื่อเป็นทางเชื่อมกับถนนราชวงศ์
เมื่อมหาอำมาตย์นายกเจ้าพระยายมราช (ปั้น สุขุม) เสนาบดีกระทรวงนครบาล กราบบังคมทูลขอรับพระราชทานนามถนน พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้เจ้าพระยายมราชจดนามสถานที่สำคัญที่อยู่ใกล้เคียงถนน หรือนามบุคคลสำคัญผู้อยู่ใกล้หรือเกี่ยวข้องเพื่อจะได้ทรงถือเป็นเกณฑ์ในการพระราชทานชื่อและได้ทรงพระกรุณาโปรดเกล้าฯ พระราชทานชื่อถนนสายนี้ว่า "ถนนเสือป่า" เมื่อวันที่ 20 ตุลาคม พ.ศ. 2464 เพื่อเป็นการระลึกถึงกิจการเสือป่าของพระองค์
ปัจจุบัน ถนนเสือป่าเป็นแหล่งจำหน่ายอุปกรณ์เครื่องใช้ไฟฟ้าและไอทีต่าง ๆ เช่นเดียวกับคลองถมที่อยู่ใกล้เคียง โดยเฉพาะซองและปลอกหุ้มโทรศัพท์เคลื่อนที่ มีจำหน่ายทั้งขายปลีกและขายส่ง
แหล่งข้อมูลอื่น

แผนที่และภาพถ่ายทางอากาศของ ถนนเสือป่า
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′44″N 100°30′34″E﻿ / ﻿13.74548°N 100.50931°E﻿ / 13.74548; 100.50931
ชาวไทยในอียิปต์

| ประชากรทั้งหมด |
| --- | --- |
3,723 คน (พ.ศ. 2560)
ภูมิภาคที่มีประชากรอย่างมีนัยสำคัญ
ไคโร    ประเทศอียิปต์
ภาษา
อาหรับ · มลายูปัตตานี · ไทย
ศาสนา
ศาสนาอิสลาม · ศาสนาพุทธ
ชาวไทยในประเทศอียิปต์ เป็นบุคคลที่มีเชื้อสายหรือสัญชาติไทยที่พำนักอยู่ในประเทศอียิปต์ แบ่งเป็นบุคคลที่เข้ามาศึกษา, ผู้ใช้แรงงาน และผู้พำนักถาวรจากการสมรส
ประวัติ

ชาวไทยที่เข้ามาศึกษาส่วนใหญ่นับถือศาสนาอิสลาม และเข้าศึกษาในสถานศึกษาที่มีชื่อเสียงของประเทศอียิปต์ อย่างมหาวิทยาลัยอัลอัซฮัร (Al Azhar University) ซึ่งเป็นมหาวิทยาลัยที่มีชื่อเสียง และมีความเก่าแก่กว่ามหาวิทยาลัยออกซฟอร์ดของสหราชอาณาจักร นอกจากนี้ยังมีมหาวิทยาลัยอเมริกัน (The American University in Cairo) และมหาวิทยาลัยไคโรที่มีชื่อเสียงในการศึกษาด้านตะวันออกกลางและอาหรับศึกษา แต่การสมัครเข้าไม่สะดวกนักเพราะสภาการศึกษาของอียิปต์ยังไม่รับรองวุฒิการศึกษาของสถาบันการศึกษาในไทย
นอกจากนักศึกษาก็ยังมีชาวไทยที่เข้ามาประกอบอาชีพเช่น ร้านอาหารไทย โดยเฉพาะสปาและหมอนวดซึ่งมีชาวไทยทำมากกว่า 300–500 คน รองลงมาคือ ช่างทอง และช่างเพชร หรือบางส่วนได้สมรสกับชาวอียิปต์ ซึ่งมีหญิงไทยจำนวนมากสมรสกับชาวอียิปต์ในต่างเมืองโดยมิได้ติดต่อกับสังคมไทยในอียิปต์ตามหัวเมืองใหญ่เลย
วันที่ 24 กันยายน พ.ศ. 2562 เจ้าหน้าที่ตำรวจอียิปต์คุมตัวนักศึกษาไทยจากจังหวัดยะลา เพราะต้องสงสัยว่ามีความเชื่อมโยงกับผู้ก่อการร้ายไอเอส
วัฒนธรรม

ชาวไทยในอียิปต์ซึ่งเป็นนักศึกษาทั้งหมดนับถือศาสนาอิสลาม หากเป็นกลุ่มผู้ใช้แรงงานหรือเข้ามาประกอบอาชีพส่วนใหญ่นับถือศาสนาพุทธ ในวัฒนธรรมไทยบางอย่างมีข้อแตกต่างกับวัฒนธรรมอาหรับ เช่น การก้มหัวของไทยเป็นที่พึงรังเกียจของชาวอาหรับด้วยมองว่า ขี้ขลาด หรือเรียกว่า "ยับบาน" หรือความอ้วนซึ่งชาวอาหรับนั้นชอบ แต่หญิงไทยมักกลัวความอ้วน เป็นต้น
อย่างไรก็ตามแม้ว่าอียิปต์จะเป็นประเทศมุสลิมก็ตาม แต่คนที่มิได้นับถือศาสนาอิสลามก็สามารถอยู่ร่วมได้อย่างเป็นสุข ทั้งนี้ทางสถานเอกอัครราชทูตเองก็มีการจัดวันสงกรานต์แก่ชาวไทยในไคโร
กิจกรรม

ชาวไทยในประเทศอียิปต์ส่วนใหญ่เป็นนักศึกษามุสลิม ด้วยเหตุนี้จึงได้มีการจัดโครงการอาหารฮาลาลให้กับนักศึกษาไทยมุสลิมในอียิปต์ พบว่านักศึกษาสามารถทำแผนธุรกิจได้ดีมาก โดยนักศึกษาบางคนอยากกลับไปตั้งโรงเรียน ทำธุรกิจท่องเที่ยว และเป็นล่าม
ชาวไทยในอียิปต์ได้เข้าร่วมกิจกรรมวันพ่อ และร่วมเฉลิมพระชนมพรรษาของพระบาทสมเด็จพระเจ้าอยู่หัวครบ 85 พรรษา ซึ่งจัดขึ้นในวันที่ 4 ธันวาคม พ.ศ. 2555 ณ สถานทูตไทยกรุงไคโร ในการนี้มีชาวไทยเข้ามาร่วมงานราว 350 คน และในปี พ.ศ. 2558 ประชาคมไทยในอียิปต์ได้จัดกิจกรรมปั่นเพื่อพ่อ ณ ปิรามิดกีซา โดยมีเจ้าหน้าที่ของอียิปต์คอยอำนวยความสะดวก
แหล่งข้อมูลอื่น

"สถานเอกอัครราชทูต ณ กรุงไคโร", กระทรวงการต่างประเทศ
"โครงการทันตกรรมเคลื่อนที่เพื่อนักศึกษาและคนไทยในอียิปต์", กรมสารนิเทศ กระทรวงการต่างประเทศ, 16 สิงหาคม 2007
| ด ค กชาวไทย |
| --- | --- | --- |
| ในประเทศ |  คนสยาม  คนอีสาน  คนเหนือ  คนใต้  คนโคราช  |  |
| แอฟริกา |  เคนยา  มาดากัสการ์  โมซัมบิก  ลิเบีย  อียิปต์  แอฟริกาใต้  |  |
| อเมริกา |  แคนาดา  สหรัฐ  |  |
| เอเชีย |  กัมพูชา  เกาหลีใต้  จีน  ซาอุดีอาระเบีย  ญี่ปุ่น  ติมอร์-เลสเต  ไต้หวัน  ปากีสถาน  พม่า (โยดะยา)  ฟิลิปปินส์  มาเลเซีย (ซัมซัม)  สหรัฐอาหรับเอมิเรตส์  สิงคโปร์  อินเดีย  อินโดนีเซีย  อิสราเอล  ฮ่องกง  |  |
| ยุโรป |  เดนมาร์ก  นอร์เวย์  เนเธอร์แลนด์  ฝรั่งเศส  ฟินแลนด์  เยอรมนี  รัสเซีย  สเปน  สวิตเซอร์แลนด์  สวีเดน  สหราชอาณาจักร  ออสเตรีย  อิตาลี  ไอซ์แลนด์  |  |
| โอเชียเนีย |  นิวซีแลนด์  ออสเตรเลีย  |  |
 ดูเพิ่ม ประชากรศาสตร์ไทย
ท่อส่งจีน-พม่า

ท่อส่งจีน-พม่า หมายถึง ท่อส่งน้ำมันและแก๊สธรรมชาติที่เชื่อมระหว่างท่าเรือน้ำลึกเจาะพยูในอ่าวเบงกอล ประเทศพม่า กับคุนหมิงในมณฑลยูนนาน ประเทศจีน ก่อสร้างตั้งแต่ปี 2552 ถึง 2556 (สำหรับท่อแก๊ส) และปี 2557 (สำหรับท่อน้ำมัน)
ท่อส่งน้ำมันมีความจุน้ำมันดิบ 12 ล้านตันต่อปี ซึ่งจะช่วยให้จีนลดการน้ำเข้าน้ำมันดิบจากตะวันออกกลางและทวีปแอฟริกา และลดการสัญจรผ่านช่องแคบมะละกา โดยจีนจะรับน้ำมันดิบไปแปรรูปเองในฉงชิ่ง มณฑลเสฉวนและมณฑลยูนนาน
ด้านท่อส่งแก๊สธรรมชาติจะสามารถขนส่งแก๊สธรรมชาติจากบ่อนอกชายฝั่งไปยังประเทศจีนโดยมีความจุต่อปีที่คาดไว้ 12,000 ล้านลูกบาศก์เมตร โดยจะรับจากบ่อน้ำมันชเว (ในทะเลอันดามัน) เอ-1 และเอ-3 จีนจะเริ่มรับแก๊สธรรมชาติผ่านท่อดังกล่าวในเดือนเมษายน 2556
คาดว่าโครงการนี้มีค่าใช้จ่าย 2,500 ล้านดอลลาร์สหรัฐ
ตำบลวังคีรี

| ตำบลวังคีรี |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Wang Khiri
ประเทศ: ไทย
จังหวัด: ตรัง
อำเภอ: ห้วยยอด
พื้นที่
 • ทั้งหมด: 29.62 ตร.กม. (11.44 ตร.ไมล์)
ประชากร (-)
 • ทั้งหมด: 3,839 คน
 • ความหนาแน่น: 129.61 คน/ตร.กม. (335.7 คน/ตร.ไมล์)
รหัสไปรษณีย์ : 92210
รหัสภูมิศาสตร์: 920621
 ส่วนหนึ่งของสารานุกรมประเทศไทย
ตำบลวังคีรี เป็นตำบลหนึ่งในอำเภอห้วยยอด จังหวัดตรัง มีประชากรประมาณ 3,839 คน 1,017 ครัวเรือน ประชากรส่วนใหญ่ประกอบอาชีพทำสวนยางพาราและสวนผลไม้เป็นหลัก ผลิตภัณฑ์สินค้าประจำตำบล ได้แก่ ผ้าห่มจากเศษผ้า
สภาพภูมิประเทศของตำบลวังคีรีส่วนใหญ่เป็นที่ราบลุ่มและเนินสูงสลับติดต่อกัน เดิมตำบลวังคีรีได้รวมกับตำบลบางกุ้ง แต่ต่อมาได้แยกออกจากกันในปี พ.ศ. 2530 และในปี พ.ศ. 2554 มีการค้นพบเรือไม้โบราณ อายุมากกว่า 500 ปี
อาณาเขตติดต่อ

ทิศเหนือ ติดต่อกับอำเภอบางขัน จังหวัดนครศรีธรรมราช
ทิศใต้ ติดต่อกับตำบลนาวง อำเภอห้วยยอด
ทิศตะวันออก ติดต่อกับตำบลบางดี อำเภอห้วยยอด
ทิศตะวันตก ติดต่อกับตำบลบางกุ้ง อำเภอห้วยยอด
การแบ่งเขตการปกครอง

ตำบลวังคีรีประกอบด้วย 6 หมู่บ้านได้แก่
หมู่ที่ 1 บ้านเขาพรุเสม็ด
หมู่ที่ 2 บ้านวังลำใต้
หมู่ที่ 3 บ้านเขานายพัน
หมู่ที่ 4 บ้านวังลำ
หมู่ที่ 5 บ้านต้นโพธิ์
หมู่ที่ 6 บ้านควนนกหว้า
ฐาปไพพรรณ ไชยศรี

ฐาปไพพรรณ ไชยศรี ชื่อเล่น บะหมี่ เกิดวันที่ 29 พฤศจิกายน พ.ศ. 2532 ที่จังหวัดขอนแก่น เป็นอดีตนักกีฬาวอลเลย์บอลหญิงทีมชาติไทย
ประวัติ

ฐาปไพพรรณ เป็นบุตรของ สุพจน์ กับรสรินทร์ ไชยศรี เริ่มเล่นวอลเลย์บอลครั้งแรกตอนอายุ 9 ขวบและเป็นตัวสำรองมาเรื่อย ๆ จนกระทั่ง ป.5 ได้ลงสนามตัวจริงเล่นตำแหน่งตัวตบ แต่ไม่เคยได้ตบ เนื่องจากตัวเล็ก เพื่อนจึงไม่กล้าจ่ายบอลให้ จนกระทั่ง ม.1 ได้รับแรงบันดาลใจจากรุ่นพี่จนสามารถได้เป็นตัวแทนนักกีฬาโรงเรียน และช่วง ม.6 ฐาปไพพรรณก็มาฝึกซ้อมอยู่กับแคมป์ทีมชาติ จนกระทั่งเรียนปี 1 จึงติดเป็นตัวสำรองทีมชาติไทย โดยเล่นเป็นตัวรับลงแข่งขันครั้งแรกคือ คัดโอลิมปิกเกมส์ 2008 ที่ประเทศญี่ปุ่น ก่อนที่จะได้เป็นลิเบอโรในรายการสโมสรหญิงชิงชนะเลิศแห่งเอเชีย ที่ประเทศเวียดนาม ซึ่งการเป็นลิเบอร์โรสร้างความกดดันให้กับฐาปไพพรรณเป็นอย่างมาก เนื่องจากเป็นสิ่งที่เธอไม่ถนัด แม้หลาย ๆ นัด บะหมี่ จะได้แค่ยืนข้างขอบสนาม เพื่อเป็นแรงเชียร์ให้พี่และเพื่อน ๆ แต่เธอไม่เคยถอดใจที่จะรับใช้ชาติ และยังคงฝึกซ้อมเพื่อพัฒนาฝีมือของตัวเองต่อไป จนในที่สุดเธอก็มีโอกาสแจ้งเกิดอย่างเต็มตัวในการแข่งขันเวิลด์ กรังด์ปรีซ์ 2012 ที่นครปฐม ซึ่งฐาปไพพรรณ คือหนึ่งในประวัติศาสตร์การแข่งขันที่ถูกจารึก หลังสาวไทยเฉือนชนะทีมชาติคิวบา 3-2 เซต
นอกจากนั้น ฐาปไพพรรณยังแสดงผลงานได้อย่างยอดเยี่ยมในศึกเวิลด์กรังด์ปรีซ์ เมื่อครั้งที่พบกับเจ้าถิ่นอย่างจีน โดยนัดดังกล่าว ฐาปไพพรรณได้ลงไปทำหน้าที่แทนวิลาวัณย์ และเธอก็สามารถช่วยให้ทีมชาติไทยสร้างประวัติศาสตร์ ชนะทีมชาติจีนในแผ่นดินใหญ่ได้เป็นครั้งแรก โดยฐาปไพพรรณเป็นผู้ที่สร้างความกดดันผู้เล่นจีนทั้งตบและบล็อก แม้เธอจะมีส่วนสูงที่น้อยที่สุด แต่กลับกระโดดได้สูงถึง 295 เซนติเมตร ซึ่งใกล้เคียงกับวิลาวัณย์ อภิญญาพงศ์ และปลื้มจิตร์ ถินขาว กระทั่งนัดดังกล่าว เธอได้รับการยกให้เป็น woman of the match
การศึกษา

มัธยมศึกษา : โรงเรียนหนองเรือวิทยา จังหวัดขอนแก่น
ปริญญาตรี : คณะบริหารธุรกิจ มหาวิทยาลัยรัตนบัณฑิต
ปริญญาโท : กำลังศึกษาที่มหาวิทยาลัยภาคตะวันออกเฉียงเหนือ
สโมสร

ไอเดีย-ขอนแก่น (2010-2013)
จาการ์ตาเปอร์ตามินา (2013-2014)
ศรีสะเกษ วีซี (2013-2014)
ไทยเดนมาร์ก-หนองเรือ (2015-2016)
ไทย-เดนมาร์ค ขอนแก่นสตาร์ (2017-ปัจจุบัน)
ผลงาน > บุคคล

กีฬามหาวิทยาลัยเอเชียน 2009 - "ผู้เล่นทรงคุณค่า"
2012–13 ไทยแลนด์ลีก - "ผู้เล่นทรงคุณค่า"
2013 กีฬามหาวิทยาลัยโลกฤดูร้อน - "รับเสิร์ฟยอดเยี่ยม"
2014 อินโดนีเซียลีก - "เสิร์ฟยอดเยี่ยม"
2014 อินโดนีเซียลีก - "ตบยอดเยี่ยม"
2018–19 ไทยแลนด์ลีก - "ตัวรับอิสระยอดเยี่ยม"
ผลงาน > สโมสร

2009 ชิงแชมป์สโมสรเอเชีย -  แชมป์เปี้ยน กับ เฟดเดอร์บรอย
2010 ชิงแชมป์สโมสรเอเชีย -  แชมป์เปี้ยน กับ เฟดเดอร์บรอย
2011 ชิงแชมป์สโมสรเอเชีย -  แชมป์เปี้ยน กับ ช้าง
2012 ปริ๊นส์คัพ -  แชมป์เปี้ยน กับ สโมสร PEA
2012–13 ไทยแลนด์ลีก -  แชมป์เปี้ยน กับ ไอเดียขอนแก่น
2013 ปริ๊นส์คัพ -  เหรียญทองแดง กับ ไอเดียขอนแก่น
2013 ไทยเดนมาร์คซูเปอร์ลีก -  แชมป์เปี้ยน กับ ไอเดียขอนแก่น
2013–14 อินโดนีเซียลีก -  แชมป์เปี้ยน กับ จาการ์ตาเปอร์ตามินา
2014 ไทยเดนมาร์คซูเปอร์ลีก -  เหรียญทองแดง กับ ศรีสะเกษ
2019ไทยเดนมาร์คซูเปอร์ลีก-  เหรียญทองแดงกับ ไทย-เดนมาร์ค ขอนแก่นสตาร์
ทีมชาติ > ชุดใหญ่

2008 เอเชียนคัพ -  เหรียญทองแดง
2009 เวิลด์กรังด์ปรีซ์ - อันดับที่ 8
2009 ชิงแชมป์เอเชีย -  เหรียญทอง
2010 เวิลด์กรังด์ปรีซ์ - อันดับที่ 10
2010 เอเชียนคัพ -  เหรียญเงิน
2011 เวิลด์กรังด์ปรีซ์ - อันดับที่ 6
2011 ชิงแชมป์เอเชีย - อันดับที่ 4
2012 เวิลด์กรังด์ปรีซ์ - อันดับที่ 4
2012 เอเชียนคัพ -  เหรียญทอง
2013 เวิลด์กรังด์ปรีซ์ - อันดับที่ 13
2013 ชิงแชมป์เอเชีย -  เหรียญทอง
2014 เอเชียนเกมส์ -  เหรียญทองแดง
2015 ชิงแชมป์เอเชีย -  เหรียญทองแดง
ทีมชาติ > ชุดมหาวิทยาลัย

2013 กีฬามหาวิทยาลัยโลกฤดูร้อน -  เหรียญทองแดง
เครื่องราชอิสริยาภรณ์

พ.ศ. 2556 -  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นตริตาภรณ์ช้างเผือก (ต.ช.)
แหล่งข้อมูลอื่น

ฐาปไพพรรณ ไชยศรี ที่เฟซบุ๊ก
ตันดัก

| ตันดัก |
| --- | --- |
นคร

ที่ตั้งในจังหวัดตีโมกซูรีเกา
ประเทศ:  ฟิลิปปินส์
ภูมิภาค: คารากา
จังหวัด: ตีโมกซูรีเกา
District: 1st District
สถาปนานคร: 23 มิถุนายน ค.ศ. 2007
บารังไกย์: 21
การปกครอง
 • ประเภท: Sangguniang Panlungsod
 • นายกเทศมนตรี: Alexander T. Pimentel
 • รองนายกเทศมนตรี: Ruel D. Momo
 • ผู้เลือกตั้ง: 35,907 คน (ค.ศ. 2016)
พื้นที่
 • ทั้งหมด: 291.73 ตร.กม. (112.64 ตร.ไมล์)
ประชากร (ค.ศ. 2015)
 • ทั้งหมด: 56,364 คน
 • ความหนาแน่น: 190 คน/ตร.กม. (500 คน/ตร.ไมล์)
เขตเวลา: UTC+8 (PST)
รหัสไปรษณีย์: 8300
PSGC: 166819000
ไอดีดี : รหัสโทรศัพท์ : +63 (0)86
ภูมิอากาศ: ภูมิอากาศแบบป่าดิบชื้น
ระดับรายได้: ระดับที่ 5
รายได้ (เปโซ): 466,592,887.18 คน (ค.ศ. 2016)
เว็บไซต์: www.tandag.gov.ph
ตันดัก (Tandag; ชื่ออย่างเป็นทางการ: City of Tandag) เป็นเมืองศูนย์กลางประจำจังหวัดตีโมกซูรีเกา ประเทศฟิลิปปินส์ ในปี ค.ศ. 2015 มีประชากรทั้งหมด 56,364 คน เป็นที่ตั้งของงาน "เทศกาลดีวาตาฮัน" ซึ่งจัดขึ้นในสัปดาห์ที่ 3 ของเดือนมกราคม นอกจากนี้ยังฉลองงาน "Araw ng Tandag" ซึ่งจัดขึ้นทุกวันที่ 10 กันยายนของทุกปี
กิจกรรมหลักทางเศรษฐกิจได้แก่ เกษตรกรรม และประมง ผลผลิตหลักได้แก่ ข้าว ข้าวโพด และมะพร้าว การขนส่ง มีท่าอากาศยานตันดักและท่าเรือทะเล
การขนส่ง

รถสามล้อเครื่อง
รถสามล้อถีบ
ท่าอากาศยานตันดัก: มีเที่ยวบินในบริการจากเซบูซิตี
ท่าอากาศยานฟรานซิสโก บังกอย (ดาเบา): มีเที่ยวบินจากมะนิลาและเซบูซิตี
ท่าอากาศยานซูรีเกา (ซูรีเกาซิตี): มีเที่ยวบินจากมะนิลาและเซบูซิตี
เมืองพี่น้องในประเทศ

บูตูอัน
บิสลีก
ซูรีเกาซิตี
บายูกัน
แหล่งข้อมูลอื่น

http://services.inquirer.net/print/print.php?article_id=20110216-320609 เก็บถาวร 2011-02-21 ที่ เวย์แบ็กแมชชีน
Philippine Standard Geographic Code เก็บถาวร 2012-04-13 ที่ เวย์แบ็กแมชชีน
Attractions in and near Tandag